JohanHeinsen/ENO huggingface dataset:
Viborger Samler, 1821-07-16
J Toledo var den 12te Dennes alvorlige Uroligheder under en Procession, saa Militæten maatte stille den og arrestere Nogle. Man raabe: "ned med Constitutionen og alle Dem som ynde den!"
Viborger Samler, 1821-07-16
Oberst Cisneros, som tjente ved Militsen i Murcia, skal være myrdet.
Viborger Samler, 1821-07-16
General Qviroga, der var tillagt 80000 Realer Rente som een af Spaniens Befriere, har i Cortes Forsamlingen takket for den ham tiltænkte ærefulde Belønning; men tillige undslaaet sig for at modtage den, da det var ham Løn nok, at have været Fædrelandet nyttig.
Viborger Samler, 1821-07-16
Endskjøndt der af de forhenværende 17000 Klostere, ere ophævede 800, saa regner man dog, at det endnu ere over 19000 Munke i Spanien.
Viborger Samler, 1821-07-16
Stokholm, den 29de Junii. Den norske Statsraad Grev Wedel-Jarlsberg har ved een fra Christiania hidsendt Coureer begjært sin Afsked. Jmellem Greven og hans Colleger i det norske Statsraad hersker forskjellige Meninger angaaende Norges Gjeld til Danmark - Som Che for Finants-Departementet er i hans Sted ansat Statsraad Sommerhjelm.
Viborger Samler, 1821-07-16
J Carlskrone udrustes i Hast 4 Fregatter, som i næste Maaned skulle være seilfærdige.
Viborger Samler, 1821-07-16
Blandede Efterretninger. J Fægtningen ved Galacz omkom 300 Tyrker og 800 Græker.
Viborger Samler, 1821-07-16
Paris. Den Arv Hertugen af Orleans faaer efter Hertuginden, indbringer ham 2 Mill. 500000 Fr. aarlig Rente - J Aaret 1815 blev Enken Boutillier paa den grusomste Maade myrdet af sin egen Søn med 56 Knivstik. Han tog Flugten af Fængslet og gav sig paa et fraliggende Sted her i Frankrig til Søesoldaterne - Derfra deserterede han og dømtes til Galeierne. Her kjendte en anden Slave ham, paa en Ring han bar paa Fingeren - Haner derpaa ført til Paris for at lide sin Straf.
Viborger Samler, 1821-07-16
Regensborg. Den 26de Junii Eftermiddag Kl. 3 traf en Skomager Steiner, Magistratsraaden Hr. Elsperger i Nærheden af Raadhuset, gav sig i Samtale med ham og kort efter drog Steiner en Pistor frem og ihjelskjød Elsperger - Skuddet traf Hjernen. Morderen havde nok en ladt Pistol hos sig -Man greb ham strax. En ubetydelig Proces, som Skomageren havde tabt, angives som Grunden til hans Had mod den Dræbte.
Viborger Samler, 1821-07-16
Blankenburg. Den herfra til Brunsvig kjørende Post, er den 28de Juni om Aftenen Kl. 10 en halv Miil fra Blankenburg anholdt af 4 med Piker og Pistoler væbnede Røvere. De truede Kudsken til at vende Vognen og kjøre ind i det nærliggende Krat; men han foregav ikke at kunde vende paa Bakken hvor han holdt, man ville spænde de 4 Heste bag Vognen og trække den tilbage. Røverne hialp ham trolig derved; men han snappede Forløberne, kastede sig paa den ene og og til Blankenburg, for at søge Hjelp, dog fik han til Afsked et Landsestik i Siden. Jmidlertid havde de god Tidtil at brække Laden op og fik 1300 Rdlr. Cour. efterat Postføreren, som de havde givet adskillige Landsestik, var slæbt ind i Krattet. De 2de Passagerer truede de til at sidde rolige paa Vognen. Brevsækken lodde ligge urort og den indeholdt dog 2000 Rdlr. Cour. Endnu har man ikke kunde opdaget dem.
Viborger Samler, 1821-07-16
De Hamborgske Assurandeurer have foræret Overretsadvokat Jacobsen i Altona en Guldmedallie for hans Skrivt "Om Kontrakters Gyldighed i Henseende til Bjergeløn.
Viborger Samler, 1821-07-16
Den 30te Juni indtraf Hs. M. Kongen af Preussen til Colin - 2 Dage før reiste Hs. K. Høihed, Storfyrst Michael derigjennem paa sin Reise til Carlsbad. Hs. M. Kongen af Bayern reiste den 28de Juni til Badet ved Rastatt, og Hs. M. Kongen af Würtemberg til Badet ved Spa den den 30te f. M. Ved Badet i Ems er i Aar henved 5000 Bade giæster - hvoriblant den Russiske Storfyrst Nicolaus og Gemalinde, Hertuginden af Nassau med sine Børn, Fyrsten af Lippe-Schaumburg med Gemalinde, Prindsessen af Hohenlohe=Langenburg, Fyrs Kurakin med Gemalinde &c. &c.
Viborger Samler, 1821-07-16
Af Bojarerne i Wallachiet erholde Tyrkerne af den Understøttelse, de forlange. At den tidligere Action ved Galacz kun fik saa maadeligt Udfald for Grækerne, deri skal disses Uerfarenhed (thi samtlige 1000 Mand vare blot unge Mennesker) have være Skyld da de ikke troede det mueligt, at Tyrkerne efter de bestaaende Traktater turde rykke ind i Moldau. Med exemplarisk Tapperhed modstode de imidlertid længe indtil en af Anførerne Athanasios Touseksi, fik dem til at indskibe sig paa Donau medens han med et halvt Hundrede Mand kjæmpede i hele 200 Timer mod den overlegne Fjende, og det saa heldigt, at han med Halvdelen af sit Mandskab slog sig igjennem og forenede sig derpaa med Fyrst Kantakuzeno.
Viborger Samler, 1821-07-16
Sverrig og Norge. Jo mere Storthinget for haler Slutningen af dets Forsamlinger, desmer usikker bliver den bestemte Dag til Kongens Afreise fra Stockholm. Den 25de Juni tog Statsminister Anker derfra til Christiania. Storthinget har i en Aldresse til Kongen forestillet Hs. Majestæt hvorlundLandets Midler ere utilstrækkelige til at afbetale Giælden til Danmark i en kortere Tid end 32 Aar, men derhos authoriseret Hs. Majestæt til at optage et Laan, hvis den absolut skal udredes i et kortere Tidsrum. Hs. M. Kongen har tilbudt Sin og Hs. Kgl. H. Kronprindsens Appanage som et Bidrag til Giældens Liqvidering.
Viborger Samler, 1821-07-16
Jndenlandske Tidender. Som Efterskud til Brandskaberne paa Landet i Danmark fra 1ste Januar til 31te Marts d. A. skal, foruden de beregnede 2 1/2 s. Sølv af hvert forsikret 100 Rbd. til Brandskaber og Udgivter fra 1ste April til 30 Juni s. A. endnu indkræves 5 s. i Repræsentativer ligeledes af hvert 100 Rbd.
Viborger Samler, 1821-07-16
J Anledning af Hof og Stadsrettens og med den Konferentsraad Falbes forhen omtalte Jubilæum, fandt den 25de Juni en Jubelhøitidelighed Sted paa Skydebanen uden for Vesterport. Forsamlingen bestod af D. C. Geheime-Statsministrene Schimmelmann Kaas og Masting, H. E. Overhofmester Brochenhuus H. C. GeneralToldkammerpræsidenten Sehested H. E. Admiral Krieger Konferentsraad Wormskjold det Kongl. danske Kancellies Deputerede, Høiesterets, Landsoverrettens og Politirettens Justitiarier og Tilforordnede, samt begge førstnævnte Retters Prokuratorer. Høitideligheden aabnedes med en Tale af Kammeradvokaten Statsraad Schønheider R. af D. og D. M. Ved det derpaa følgende Middagsmaaltid havde Jubeloldingen Sæde mellem D. C. Geheimestatsministrene Schimmelmann og Kaas. Efter at den kronede Nationalsang var afsjungen, udbragte H. E. Geheimestatsminister Schimmelmann en Skaal for Hs. Maj. Kongen; efter en i Anledning af Festen forfattet Sang H. C. Geheimestatsminister Kaas en Skaal for Jubeloldingen, og, efter en Sang til Lands=Over- samt Hof- og Statsretten, H. E. Geheimestatsminister Møsting en Skaal for bemeldte Ret. Derpaa tømtes andre Skaaler, for Dagens Taler, for Høiesteret o. s. v. - Selskabet skiltes af Klokken ni.
Viborger Samler, 1821-07-16
Dyrehaugen og Charlottenlund have i Aar været ligesaa besøgte som forhen. Damer pyntede som til Gallabal indsnørede og høibrystede Kavallerer med Shavler paa Armen og Parasoller i Haanden, malede Nymfer, dinglende Bakki=Sønner, stive Junkere a. udgjorde det fremstikkende i Grupperne. Den sidste daglige Conversation og Tilskue stillen var i Charlottenlund. Foruden de hollandske Vafler til 8 s. Stykket, som man formene vi selv kunde bage fuldkommen saa gode, var og en Hollænder med vilde Dyr. Blandt de Ting som ere tilSkue udmærke sig: 1) Et Kabinet af bibelske Fremstillinger, afbildede i Vox efter originale Malerier af berømte Mestere i det hellige Gallerie i Rom. 2 Et Voxkabinet fra Amsterdam, hvori der blandt endeel virkelig smukke Afbildninger ogsaa forevises en af den berømte Zusini i Florenz forfærdiget skiøn qvindelig Figu som Eieren anatomerer for Tilskuerne. Dette Kunstværk har fundet Huse. lands, Blumenbachs, Ostanders og flere berømte Lærdes saavelsom og vore egne udmærkede Lægers særdeles bifald.
Viborger Samler, 1821-07-16
Hr. Stiftamtmand Castenschiold i Ribe udlover 400 Specier i Belønning til den eller de det kan give Oplysning og Gierningsmanden til den i Varde den 14de f. M. opkomne Jldebrands første Udbrud dersom samme skulle være paasat.
Viborger Samler, 1821-07-16
Viborg. Det har i 10 Dage daglig seet ud til Regn; men først i Gaar faldt her saare lidet - skjendt det synes, som man rundt og qvæges med denne ønskede himmelske Gave.
Viborger Samler, 1821-07-16
Bekjendtgjørelser. Onsdagen den 18de Julii næstkommende holdes den lovbestemte Generalforsamling i Viborgs dramatiske Selskab.
Viborger Samler, 1821-07-16
Translateur og Sproglærer Mayson af England, anbefaler sig herved til de Herrer og Damer her i Byen som vil bruge ham enten som Translateur eller Lærer i fremmede Spreg, fornemlig: det Tydske og Engelske, han tør smigre sig med ogsaa her af finde den samme bifald som hans 6 Aars Ophold i Kjøbenhavn forskaffede ham der formedelst hans ligesaa letfattende og behagelige som nye Læremethode. Naar et tilstrækkelig Antal melder sig, vil Betalingen blive 2 Rbd. Sølv om Maaneden. De som vil bruge ham som Sproglærer, behage at melde sig i hans Legie hos Gjæstgiver Hr. Brøndum inden Fredag næstkommende.
Viborger Samler, 1821-07-16
Hos Undertegnede kan saaes nogle Exemplarer af : Dagbog fra det 16de, 17de og 18de Aarhundrede, fordum sammenskreven af Sognepræsten Mads Pedersen Farstrup i Uldbjerg og Provsten Lauritz Axel son i Vesterbølle, og med oplysende Anmærkninger udgiven af J. Becher. Dette interessante Skrift der meest indeholder hiin Tids personelle Tildragelser i Viborg og Omegn, er 23 Ark stort, og sælges heftet for den meget billige Priis 1 Rbdlr. Sal. Viborg den 16de Juli 1821. J. Becher. boende hos Hr. L. Worre. i Mathisgaden.
Viborger Samler, 1821-07-16
Mandagen den 28de dennes om Formiddagen Kl. 11 bliver paa Viborg Raadhuus foretaget offentlig Auction over Bortforpagtningen af Jagten paa Hornbek Sogns Eiendomme i 10 paa hinanden følgende Aar, efter de Konditioner som ved Auctionen bekjendtgjøres. Viborg den 16de Juli 1821. Tottrup.
Viborger Samler, 1821-07-16
Plakat. Mandagen den 23de dennes om Formiddagen Kl. 11 bliver paa Viborg Raadhuus foretaget offentlig Licitation. 1) over Opførelsen af 2de Steenkister paa Landeveien imellem Viborg og Randers hvoraf den ene imellem Læsten Bye og Læsten Hede, og den anden ved Hammershøi Kroe, 2) over Opførselsen af en Broe paa Herredsveien, Skjellet mellem Langaae og Grensten Mark. 3, over Opførselsen af en Broe paa Herredsveien imellem Overlund og Skovsgaard, i det saakaldte Spungsdahl. De optagne Overslage samt Conditionerne vil ved Licitationen vorde bekjendtgjorte. Viborg, den 16de Juli 1821. Tøttrup.
Viborger Samler, 1821-07-16
Auction. Tirsdagen den 24de dennes om Formiddagen Kl. 10, bliver paa Randrup Hovedgaard foretaget offentlig Auktion over Høe=Afgrøden for indeværende Aar efter de Conditioner som ved Auktionen kundgjøres Viborg den 14de Juli 1821. Tøttrup.
Viborger Samler, 1821-07-16
Efter foregaaende Dom og Udlæg, bliver paa Forlangende af Proprietær Søren de Stjernholm til Lund paa Mors, foretaget Auction udi Sallingherreders Tingstue i Skive, Løverdagen den 11te August næstkommende om Formiddagen Kl. 10, over Hans Jepsens iboende og tilhørende Gaard, beliggende i SeldeSogn og Bye, af Hartkorn 3 Tdr. 4 Skpr. 2 Fdkr. efter de Conditioner, som paa Auctions=Stedet skal blive bekjendtgjort, og forinden kan faaes til Eftersyn hos Hr. Procurator Qvist i Skive. Skive, den 12te Juli 1821. O. Selmer.
Viborger Samler, 1821-07-16
Efter foregaaende Forlig og Udlæg, bliver paa Forlangende af Gaardmand Christen Jeplen i Sønder lem, foretaget Auction udi Sallingherreders Tingstue i Skive, Tirsdagen den 30te Julii næstkommende om Formiddagen Kl. 10, over Jens Madsen Sønder lem tilhørende Huus, beliggende i Ovdense Sogn, af Hartkorn 6 Skpr. 2 Fdkr. 2 1/2 Alb.; samt bemeldte Hartkorns Anpart af Konge- og Kirketiende, efter de Conditioner som paa Auctions Stedet skal blive bekjendtgjort. Skive, den 12te Juli 1821. O. Selmer.
Viborger Samler, 1821-07-16
Efter Begjæring af Prokurator Juul, som Fuldmægtig for afdøde Klokker Ludvig Millings Arvinger, bliver her paa Aalborg Raadstue Tirsdagen den 24de Dennes om Eftermiddagen Kl. 3 Slet afholdt en Skiftesamling i afdøde Jens Hjerlings Boe, hvortil enhver Vedkommende herved indkaldes at møde eller møde lade, for at afgive Erklæring i Anledning af en Proposition som fra de Millingske Arvingers Side vil blive gjort i Henseende til den Selvskyldners Forpligtelse, hvori det Hjersingske Boe staaer til dem, og paa hvis Afgjørelse Boets Slutning alene beroer. Aalborg, den 9de Juli 1821. Hornsyld. Wølfferdt.
Viborger Samler, 1821-07-16
Af Handelsmand Hertel i Viborg, efter Overeenskomst med sine Creditorer, har faaet sit til Skifterettens Behandling opgivne Boe extraderet til frie Raadighed, bliver herved bekjendtgjort. Viborg Byes Skifteret, den 13de Juli 1821. Gundelach.
Viborger Samler, 1821-07-18
Udenlandske Efterretninger.
Viborger Samler, 1821-07-18
London, den 6te og 7de Juli. Officiel er hidkommen den Efterretning fra St. Helena, at Napoleon Bonaparte er død,
Viborger Samler, 1821-07-18
Denne mærkelige Mand endte sin jordiske Banden 5te Mai Kl. 6 om Eftermiddagen i sit 52de Aar. Han var født den 15de August 1769. Om hans Sygdom og Dødsaarsag medbragte Capitain Crokot følgende Beretning til herværende Regjering. "Bonaparte var i de sidste 6 Uger syg og blev i den Tid saa udtæret, at han ikke lignede sig selv; men saae ud som et Beenrad. J den sidste Tid talte han ofte med sin Læge om sin Sygdom og meent han havde arvet den efter sin Fader, der var død at Kræft i Maven. Han ønskede, for hans Søns Skyld, at man ville aabne Liget efter hans Død, for at erfare, om denne Mening var rigtig - Han beholdt sin Bevidsthed og sine Sandsers Brug indtil 6 Timer før sin Død og gjorde adskillige Anordninger hans Efterladenskaber og Papirer angaaende. Uagtet Man troer han leed meget, var han dog rolig og gav ikke negen Klage eller Tegn fra sig, hvoraf man kunne formode at hans Dødsstund var saa nær. Han efterlod skrevne bemærkninger over sin Sygdom, til Efterretning for hans Søn, hvoraf man seer, at hans Mening om de Tilfælde hvoraf han led var rigtigere end Lægernes som bestandig troede Sygdommens Sæde var i Leveren. Dagen efter hans Død blev hans Liig aabnet af hans egen Læge i Overværelse af 6 Saarlæger fra de engelske Skibe en Generaladjutant, en Brigademajor og Greverne Bertrand og Montholon. Man fandt Leveren aldeles frisk, endog indvendig; men Maven befandtes i Forholdning af Kræftskade; paa et Sted, var et Hul ædt igjennem den saa stort at en Finger kunde stikkes derind Lægerne vare eenstemmig af den Mening, at hverken Climat eller hans Sindstemning deri kunne have været Aarsag.
Viborger Samler, 1821-07-18
Gouvernøren Sir Hudson Lowe har overladt Omsørgen for Bonapartes Liig til Greverne Bertrand og Montholon. Disse fandt det passende, strax efter Lægernes Forretning at lade den Afdøde iføre sin grønne Generaluniform besat med alle hans Ordener og indbyde Øens Beboere til at see ham - Som Følge deraf ilede en stor Mængde til dette Skue. Det vil, ifølge det varme Clima. være nødvendigt, snart at lægge ham i en Blykiste og haste med Begravelsen, som Gouvernøren har befalet skal skee med alle militære Æresbeviisninger. I hans efterladte Testament skal han have bestemt, at ville begraves paa Helena, ved en Kilde nærved Longwood, hvoraf han ofte drak - Dette mener man og skeer; thi der ere allerede Arbeidere ifærd med at planere en Vei derhen. Et at vore Blade fortæller derimod, at Gouvernøren herfra er tilsendt Ordre om, at lade det største af de derliggende Linieskibe føre hans Liig til England. 2 Dage for Bonaparte døde kom Ostindiefareren. Waterlod til Heleng med Provisioner til ham. Paa Rheden der ligge Krigskibene Marengo, Jena og Austerlitz. Alle mærkelige Navne for den Henkaldte Da Bonaparte kort før sin Død tog Afskeed med Capitain Poppleton, forærede han ham en Gulddaase besat med Brillanter, sigende: Lev vel min Ven, denne Daase er den eneste Ubetydelighed jeg endnu eier. Jeg giver Dem den, paa det De efter min Død kan fremvise den som Minde om min Taknemlighed.
Viborger Samler, 1821-07-18
Saasnart Capitain Crokot kom til London med denne Tidende, begav han sig strax til Admiralitetet, som strax efter berettigede Hs. M. Kongen dette Dødsfald. Snart var Budskabet som en Løbeild gjennem hele London. Ligesom hans Liv gav hele Europa nok at bestille, imedens hans Vælde rystede Riger og satte Folkefærdene i Beundring og Skræk saaledes vil hans Forsvinden af Jordlivet være tig Anledning til Omtale.
Viborger Samler, 1821-07-18
Da Napoleons Død i en Forsamling i det Ostindiske Compagnie Huus bekjendtgjordes den 4de Dennes, aflagde en Hr. Lowndes Huset en Lykønskning desangaaende. Man fandt det upassende og nædelt og paalagde ham at tie. Bonapartes Fangenskab paa St. Helena kostede den Engelske Regjering aarlig 3 til 400,000 Pd. Sterling.
Viborger Samler, 1821-07-18
Den 5te Juli vare 49 Geheimeraader samlede Whitehall for at høre de Grunde Hr. Brougham fremførte for, at Dronningen burde krones med Kongen. Memorialen hvori Hs. Maj. ansøgte derom blev fremlagt hvorefter Brougham begyndte at tal og viiste, at Englands Dronninger fra det 9de Aarhundrede til Georg den 3dies Tid vare kronede med Kongerne. Han anførte til Beviis den saakaldte Liber regalis, som er i Westminster Abbediets Arkiv; men som man ikke havde tilladt ham at undersøge. Grev Harrowby befalede derpaa, at den ne Bog skulle hentes. Brougham talede til Kl. 2. man opsatte Forhandlingerne til den 6te og han talede fra 10 til 12. Derpaa talede Hr. Denmann til Kl. 6 om Aftenen men man veed ikke hvad Udfald Sagen faaer. Geheimeraadet opsatte Sagen til der 7de Morgen. Dog mener man ikke Dronningens Paastand antages, fordi Kongen lever adskilt fra Hende.
Viborger Samler, 1821-07-18
Fra Rio Janeiro har man den Tidende: At Kongen endnu var der den 5te April. Vel vare Anstalterne til Hs. Majestæts Afreise trufne; men dog tvilede Man paa, at Reisen gik for sig, da Kongen var bleven saa vant til Climaet. Een mellem Kongen og Kronprindsen opkommen Misforstaaelse da Prindsen er det ny System saa hengiven meente man dog muligt ville paaskynde Kongens Afreise.
Viborger Samler, 1821-07-18
Blandede Efterretninger. Tyrkiet. Man har ikke andet end modsigende Efterretninger og Grækernes Kamp mod Tyrkerne.
Viborger Samler, 1821-07-18
Saaledes hedder det: at Grækerne ved Tripolitza have seiret og dræbt 5000 Tyrker; at de have taget et Skib, bestemt til Rhodus og derpaa ombragt de 200 ombordværende Mahomedanere; at de ved Korolunge have jaget det høire tyrkiske Fløi over Donau og trængt det venstre tilbage ved Obilescht nærved Bucharest. Derimod siger den østerrigske Jagttager, at Tyrkerne ere rykkede længere frem, efter Seiren ved Drogaschan og have to Mile fra Rimnik havt en Fægtning med Fyrst Ypsilantis Broder Nikolaus hvis Udfald blev, at han, efter længe at have gjort Modstand med 300 Mand hvoraf de fleste bleve fangne, maatte flygte med 17 Mand. Broderen Alexander Ypsilanti, som stod en Miil derfra, og hvis Folk deserterede var forsvunden og man vidste ikke tilvisse hvor han var. Fra Leipzig vil man derimod have en Efterretning fra Brody af 24de Juni, efter hvilken Ypsilanti i Nærheden af Jbraialdeles skal have slaaet Tyrkerne og dræbt og fangen 8000 af dem - Af den sammenkaldte tyrkiske Hær, skal 15,000 Md. være sendte til Donau og Resten udgjør en Cordon for at værne om Konstantinopel. Det lader, som den russiske Gesandt vil forlade Constantinopel.
Viborger Samler, 1821-07-18
Den 6te Julii blev Bonapartes Død bekjendt i Paris.
Viborger Samler, 1821-07-18
Jndenlandske Tidender. Kjøbenhavns Børs-Cours den 13de Juli. Hamborg 2 M. 263, a vista 266. Specier 264. - Specier solgtes til 15 Mk. 13 s. Obligationer (med Renter fra 11te Juni 1821) 70 a 70 1/2. Nationalbank-Obligationer (af Laanet den 4de Februar 1820) 91 1/2 Rbdlr. rede Sølv (uden Renter) eller 120 a 120 1/2 Rbdlr. Sedler pr. 100 Rbd. r. Sølv. Disconto 6 pCt.
Viborger Samler, 1821-07-18
Danmarks elskede Fyrstepar, Deres Høiheder Prinds Christian Frederik og Gemahlinde, forlode Mayland den 16de Juni, og indtraf samme Dag Hs. Ex. Grev Sommarivas Villa ved Commersøen, hvor Høisamme forbleve indtil den 19de da Reiser fortsattes til Varese, den 20de til Bavens paa Bredden af Lago Maggjore, og den 21de til Domdlossola. Den 22de passeredes Simplon og indtrade høie Reisende om Aftenen i Brieg i Canton Wallis, hvis Hovedstad Settin de naaede Dagen efter, ankom den 24de til St. Gingoulph og endelig den 25de til Geneve, hvor Høisamme agtede at forblive til den 7de Julii, og derefter at besøge den tydske Schweitz.
Viborger Samler, 1821-07-18
Efter Altonaer Merkur er den æresdømte forrige Statsraad Reitemeyer fremstaaet med fornærmelige beskyldninger mod Høiesteret og som følge deraf atter tiltalt af en nedsat Kommission.
Viborger Samler, 1821-07-18
J Morges Kl. 3 ankom det danske asiatiske Compagnies Chinaskib Christianshavn, ført af Capitain G. G. Stage, lykkelig paa Kjøbenhavns Rhed.
Viborger Samler, 1821-07-18
De epidemiske Sygdomme, som i Aar have stærke rafet, ere Skarlagensfeber Meslinger og Kighoste. Den sidste har endog hiemsøgt aldrende Folk men de første have i det Hele taget, dog ikke være ondartede. Meslinger er en Smitte, der er kommen til os fra de sydlige Lande, og værst have de raset i England 1670, da de bortrykkede 295 Mennesker 1674, 795, og 1742 endog 981. J Wien vare de 1732 saa ondartede at de Syge døde deraf den 4de eller 5te Dag. J Edingburgh døde hvert 12te Menneske deraf. Den virkelige Kighoste er kommen til os fra andre Verdensdele, efter Rosenstein, fra Afrika, og bliver, som bekjendt, ofte dødelig. Der er ingen Tvivl om, at ved hensigtsmæssige Foranstaltninger smitsomme Sygdomme kunde efterhaanden udryddes.
Viborger Samler, 1821-07-18
Med det store kongelige Theater foretages nu er Forandring i det Jndre. Orchestret udvides lige til det Sted, hvor Souffleuren havde Plads.
Viborger Samler, 1821-07-18
Fyen. Den 7de Juli druknede, ved at bade sig i Stranden ved Holkenhavn Capitain FredriMartin v. Mejer. Ved Odense er og en Kark druknet i disse Dage ved at bade sig i Aaen.
Viborger Samler, 1821-07-18
J Mariboe har en Qvie i denne Tid født en Kalv der havde 2de Hoveder, 4 Øine, 2de Ørne, 2de Muler og 2de Tunger.
Viborger Samler, 1821-07-18
Ledige Embeder. Et Fuldmægtig Embede i Justitscontoiret under den Kongelige Lands Overret, samt Hof- og Stadsret Vandborg og Ferring Sognekald i Ribe Stift, 200 Rbd. Til Formanden svares i aarlig Pension : 40 Tdr. Byg in natura, og 75 Rbd. Sølv. Moeborg og Nees Sognekald i Ribe Stift, 220 Rbd. Smidstrup og Skjærup Sognekald i Ribe Stift, 475 Rbd. Vilslev og Hunderup Sognekald i Ribe Stift, 350 Rbd.
Viborger Samler, 1821-07-18
Bogøe Sognekald under Lollands-Falsters Stift, 250 Rbd. - Et Toldcontrolleur-Embede i Rendsborg.
Viborger Samler, 1821-07-18
Befordringer og Afgang. Under det danske Cancellie: Den 4de Juli er Sogn præst fra Dalbyeneder, Raabye og Sødring Menigheder i Aarhuus Stift, M. Plesner, beskikket til Amtsprovst for Rougløe, Mols, Nørre, Sønder og Sønderhald Herreder i Randers Amt, samt til Sognepræst for Ørsted Menighed i bemeldte Aarhuus Stift: Sognepræst til Frue Kirke i Aarhuus, Dr. philosophia og Professor J. H. Larsen, til Sognepræst i Holbek og for Mehrløse Menighed i Sjælland; Sognepræst i Lemvig og for Nørlem Menighed samt Amtsprovst for Skodborg Ginding, Hjerm, Ulvborg og Vandfuld Herreder i Ringkjøbing Amt, J. N. Tilemann, til Sognepræst i Assens og for Kjærum Menighed i Fyen.
Viborger Samler, 1821-07-18
Under Rentekammeret: Den 29de Juni er Forvalteren ved det Classenske Fideicommisses God for paa Falster, Krigsassessor T. Smidt, udnævnt til Kammerraad.
Viborger Samler, 1821-07-18
Under General-Toldkammer- og CommerceCollegiet: Den 19de Juni er I. D. M. Schneider udnævnt til Commercesecretair. Den 23de, Fuldmægtig ved Gouvernementet i Tranquebar, S. Bech, beskikket til Bogholder og Revisor ved bemeldte Establissement. Den 26de, forhenværende Maanedslieutenant C. Thunboe til Fyhrinspecteur paa Anbolt. Den 27de, forhenværende H. D. Vett til Told=Oppebørselsbetjent og Controlleur i Brunsbuttet. Den 3die Juli, T. Schrøder til Copiist under Collegiet.
Viborger Samler, 1821-07-18
Domme, aflagte i den Kongelige Landsoverret i Viberg, Mandagen den 25de Junii.